25000 युवाओं को जॉब देने का विश्वविद्यालयों का लक्ष्य
सरकारने शिक्षित युवाओं को जॉब देने की पहल शुरू कर दी है। शिक्षित बेरोजगारों को उनकी क्षमता के अनुसार नौकरी दी जा सके, इसके लिए उच्च शिक्षा एवं साक्षरता विभाग के सचिव अजय कुमार सिंह द्वारा इस वर्ष विश्वविद्यालयों के माध्यम से राज्य में 25000 युवाओं को रोजगार देने का लक्ष्य है। इसमें निजी और स्टेट यूनिवर्सिटी शामिल हैं। सभी विवि को जॉब के लिए अलग-अलग टारगेट दिया है। इससे संबंधित पत्र निजी स्टेट यूनिवर्सिटी को भेज दिया गया है। रांची यूनिवर्सिटी और विनोबा भावे यूनिवर्सिटी को बराबर-बराबर सबसे अधिक छात्रों को जॉब देने लक्ष्य दिया गया है। वहीं निजी यूनिवर्सिटी को टारगेट सबसे कम है। राज्य के विश्वविद्यालयों में सत्र 2016-17 में नामांकन दर बढ़ने से उच्च एवं तकनीकी शिक्षा विभाग उत्साहित है। विभाग के सचिव अजय कुमार सिंह द्वारा इस साल (सत्र 2017-18) में नामांकन दर बढ़ाने के लिए पहल शुरू कर दी गई है। राज्य के पांचों विवि और तकनीकी संस्थानों में इस वर्ष 50 हजार अधिक छात्रों को एडमिशन लेने का लक्ष्य तैयार किया गया है। गौरतलब है पिछले साल सरकारी की पहल पर विवि में सेकेंड शिफ्ट की पढ़ाई शुरू हुई थी।
hin_Deva hin_Deva